text: Se her om din varmepris (måske) stiger
  02 juni 2017 kl. 17.45
  I TV SYDs område er der 40 kraftvarmeværker, som rammes af, at staten fjerner et tilskud. Det kan betyde, at du må betale i snit 4600 kr. mere om året for din fjernvarme.
  I Hedensted blev der fredag eftermiddag indviet et nyt solcelleanlæg. Og varme på de kolde vinterdage er nok ikke det første, vi tænker på sådan en sommerdag. Men de kolde facts er, at prisen på fjernvarme stiger. Ikke i år eller næste år, men når kalenderen  skifter til årstallet 2019.
  Staten fjerner et grundbeløb, som ca. 40 kraftvarmeselskaber i Syd- og Sønderjyllands modtager. Det har de fået, fordi de i sin tid blev tvunget til at lave strøm – og til at fyre med naturgas.
  Dansk Fjernvarme er meget bekymret ved udsigten til at varmeregningen stiger heftigt for tusindvis af forbruger, siger direktør for Dansk Fjernvarme, Kim Mortensen, til TV SYD.
  Dansk Fjernvarme insisterer på, at der skal laves en politisk aftale, så ingen skal rammes af prisstigninger.
  Beløbet blev politisk besluttet i en tid, hvor el-priserne var stigende. Det ville kunne kompensere for de manglende indtægter, når ordningen ophører.
  - Nu er der sket det stik modsatter: Elprisen er faldet. Alligevel fastholder politikerne at tilskuddet skal ophøre.
  Men i Hedensted slipper de måske, fordi her blev et solvarmeanlæg indviet. Dansk Fjernvarme mener også, at der skal ydes tilskud til f.eks. eldrevne varmepumper.
  Her er de 40 varmeværker, som berøres i vores landsdel:
  Augustenborg Fjernvarme
      
      
            Billund Fjernvarme
            Bramming Fjernvarme
            Bredebro Fjernvarme
            Bredsten-Balle Fjernvarme
            Broager fjernvarmeselskab
            Brædstrup Totalenergianlæg
            Brøns Kraftvarme
            Brørup Fjernvarme
            Christiansfeld-Tyrstrup Fjernvarme
            Egtved Varmeværk
            
            Ejstrupholm Varmeværk
            Fjernvarme Horsens
            Frifelt-Roager Kraftvarme
            Genner Kraftvarmeværk
            GEV Varme, Ansager
            Give Energianlæg
            Gram Fjernvarme
            Grindsted Produktion
            Gråsten Varme
            Haderslev Fjernvarme
            Hedensted Fjernvarme
            Hejnsvig Varmeværk
            Holsted Varmeværk
            Jelling Varmeværk
            Kloster Kraftvarmeværk
            Løgumkloster Fjernvarme
            Nørre-Snede Kraftvarme
            Oksbøl Varmeværk
            Outrup Varmeværk
            Rask Mølle Kraftvarmeværk
            Rejsby Kraftvarme
            Ribe Kraftvarmeværk
            Skovlund Kraftvarme
            Skærbæk Fjernvarme
            Sønderborg Kraftvarme
            Toftlund Fjernvarmecentral
            Tørring Kraftvarmeværk
            Vojens Fjernvarme
            Ølgod Fjernvarmeværk
  
  